เรื่องร้องเรียน: เพื่อนบ้านประกอบอาหาร คั่วพริก,ย่างหมู และกลิ่นมันขึ้นห้องเหม็นมาก ทั้งกลื่นเเละควันในบางครั้ง ได้แจ้งปัญหานี้กับทางเพื่อนบ้านมาเป็นเวลานาน3-4ปีเเล้ว เค้าก็ไม่แก้ไขหรือปรับปรุง
การดำเนินการของเจ้าหน้าที่: วันที่ 15 มิถุนายน 2566 เจ้าหน้าที่ฝ่ายสิ่งแวดล้อมฯ ได้ตรวจสอบเรื่องร้องเรียนดังกล่าว ณ เลขที่ 932 ถ.ริมทางรถไฟสายปากน้ำ แขวงคลองเตย ขณะตรวจสอบพบมีการต้มไส้หมู พบว่ามีควันจากการทำอาหารตามที่แจ้ง จากการสอบถามแจ้งว่าจะมีการเตรียมอาหารทุกวันในส่วนของอาหารที่เกิดกลิ่นและควันน้อย ส่วนอาหารที่มีกลิ่นและควันมาก เช่น การคั่วพริก จะทำนานๆครั้ง และมีการย่างหมูในช่วงเสาร์อาทิตย์ เจ้าหน้าที่ได้มีแบบตรวจแนะนำฯ ตามพระราชบัญญัติการสาธารณสุข พ.ศ.2535 ให้หามาตรการในการลด/ป้องกันกลิ่นและควันจากการทำอาหาร เพื่อไม่ให้ก่อความเดือดร้อนต่อประชาชนที่พักอาศัยบริเวณใกล้เคียง ซึ่งผู้ถูกร้องยินยอมปฏิบัติตาม โดยเบื้องต้นได้มีการย้ายเตาประกอบอาหารไปไว้บริเวณด้านข้างติดต่อกับด้านหลังบ้าน ซึ่งกลิ่นและควันจะสามารถออกทางด้านหลังได้ รวมทั้งได้จัดหาพัดลมเพื่อพัดกลิ่นและควันไปยังด้านหลังบ้าน ทั้งนี้ หากเวลาได้ผ่านไประยะหนึ่งแล้วผู้ร้องยังคงได้รับความเดือดร้อนประเด็นใด สามารถแจ้งได้ที่ฝ่ายสิ่งแวดล้อมฯ โทร.02 2495532
ความเห็นของผู้แจ้ง: ขอบคุณเจ้าหน้าที่ทำงานได้รวดเร็วมากค่ะ หวังว่าการแก้ในครั้งนี้จะแก้ปัญหาได้ ทางเราก็ไม่อยากมีปัญหากับเพื่อนบ้าน
พื้นที่: แขวงคลองตัน เขตคลองเตย กรุงเทพมหานคร